Na temelju 54. stavka 1. Zakona o ustanovama („Narodne novine“, br. 76/93, 29/97, 47/99 i 35/08 i **127/19)** članka 40. stavka 2. i članka 41. Stavka 1. Zakona o predškolskom odgoju i obrazovanju ("Narodne novine" br. 10/97, 107/97, 94/13,98/19 i **57/22**) i članka 47. Statuta Dječjeg vrtića “Naša radost” Pregrada, uz prethodnu suglasnost Gradskog vijeća Grada Pregrade (u daljnjem tekstu Osnivač), KLASA: 601-01/23-01/04, URBROJ: 2140-5-01-23-04 od 26.1.2023. godine, Upravno vijeće na 38. sjednici održanoj 13.2.2023. godine donosi

**STATUTARNU ODLUKU Br. I**

**O**

**IZMJENI I DOPUNI STATUTA**

**DJEČJEG VRTIĆA “NAŠA RADOST” PREGRADA**

**Članak 1.**

U Statutu Dječjeg vrtića “Naša radost” Pregrada KLASA 012-03/22-01/1, UR.BROJ: 2214-41-02-22-01 donesenog na 34. sjednici Upravnog vijeća dana 14.12.2022. godine u članku 2. stavku 1. brišu se riječi “unapređenja zdravlja”.

**Članak 2.**

Članak 2. mijenja se i glasi:

1. Vrtić je javna predškolska ustanova, koja u okviru djelatnosti predškolskog odgoja i obrazovanja te skrbi o djeci rane i predškolske dobi ostvaruje programe odgoja, obrazovanja, zdravstvene zaštite, prehrane i socijalne skrbi djece rane i predškolske dobi, u skladu sa razvojnim osobinama i potrebama djece, te socijalnim, kulturnim, vjerskim i drugim potrebama obitelji za djecu od navršene 1. (prve) godine života do polaska u osnovnu školu.
2. Odgojno-obrazovni rad obavlja se na hrvatskom jeziku i latiničnom pismu.

**Članak 3.**

U članku 23. briše se stavak 7. te dosadašnji stavak 8. postaje stavak 7. :

**Članak 4.**

U članku 24. stavak 3. se objedinjuje u stavak 2. Dosadašnji stavci 4., 5., 6., 7. postaju 3., 4., 5., 6.

**Članak 5.**

U članku 25. stavku 5. riječi “ured državne uprave u županiji” zamjenjuju se riječima “nadležno tijelo županije”

**Članak 6.**

Članak 28. mijenja se i glasi:

Unutarnjim ustrojstvom uređuje se obavljanje odgojnih, obrazovnih i zdravstvenih programa, poslovi vođenja Vrtića, odgojno obrazovni poslovi, administrativno-tehnički i pomoćni poslovi.

**Članak 7.**

Članak 32. Mijenja se i glasi:

1. Poslovi vođenja Vrtića obuhvaćaju ustrojavanje rada Vrtića, vođenje poslovanja Vrtića, osiguravanje zakonitosti rada, predstavljanje i zastupanje, planiranje i programiranje rada, praćenje ostvarivanja godišnjeg plana i programa rada i unapređivanje rada, suradnja s Osnivačem, državnim i drugim tijelima, odnosno stručnim i drugim radnicima te druge poslove sukladno zakonskim i podzakonskim propisima te općim aktima Vrtića.
2. Odgojno-obrazovni poslovi u Vrtiću ustrojavaju se u vezi s odgojno-obrazovnim, zdravstvenim i socijalnim radom s djecom u odgojnim skupinama i na razini Vrtića radi zadovoljavanja potreba i interesa djece te stvaranja primjerenih uvjeta za rast i razvoj svakog djeteta, u suradnji s roditeljima, kao nadopuna obiteljskom odgoju.

**Članak 8.**

Članak 52. mijenja se i glasi:

Ravnatelj je poslovni i stručni voditelj Dječjeg vrtića.

Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić, poduzima sve pravne radnje u ime i za račun dječjeg vrtića, odgovara za zakonitost rada Dječjeg vrtića, odlučuje o nabavi opreme, izvođenju investicijskih radova te nabavi osnovnih sredstava i ostale imovine čija je ukupna vrijednost do 50 000 kn, predlaže Plan i program rada Dječjeg vrtića, Kurikulum i Statut Dječjeg vrtića provodi odluke Upravnog vijeća, donosi odluke u svezi s radom i poslovanjem Dječjeg vrtića iz svog djelokruga, donosi odluke o zasnivanju radnog odnosa radnika na određeno vrijeme do 60 dana, potpisuje ugovore o radu i druge akte Dječjeg vrtića, podnosi izvješće Upravnom vijeću i drugim nadležnim tijelima o radu i poslovanju Dječjeg vrtića, organizira rad i obavlja raspored radnika, odobrava službena putovanja i druga odsustvovanja s rada radnika Dječjeg vrtića, osniva stručne skupine kao pomoćna tijela u radu Dječjeg vrtića, te obavlja i druge poslove utvrđene zakonom, ovim Statutom i drugim općim aktima Dječjeg vrtića.

**Članak 9.**

U članku 55. dodaje se stavak 9. koji glasi:

„Za ravnatelja dječjeg vrtića ne može biti imenovana osoba za čiji rad u dječjem vrtiću postoje zapreke iz članka 25. Zakona o predškolskom odgoju i obrazovanju.“

**Članak 10.**

U članku 59. briše se stavak 3.

**Članak 11.**

U članku 61. dodaje se stavak 3. koji glasi:

„Osobu iz stavka 1. ovog članka bira Upravno vijeće između osoba koje imaju najmanje 5 godina radnog staža u djelatnosti ranog i predškolskog odgoja.“

**Članak 12.**

Ova Odluka stupa na snagu u roku od osam (8) dana od dana objave na oglasnoj ploči Dječjeg vrtića “Naša radost” Pregrada.

KLASA: 012-03/22-01/1

URBROJ: 2214-41-02-23-02

PREDSJEDNICA UPRAVNOG VIJEĆA:

Darija Broz

Na ovu Statutarnu Odluku o izmjenama i dopunama Statuta Gradsko vijeće Grada Pregrade dalo je prethodnu suglasnost svojom Odlukom KLASA: 601-01/23-01/04, URBROJ: 2140-5-01-23-04 od 26.1.2023. godine.

Ova Statutarna Odluka oizmjenama i dopunama Statuta objavljena je na oglasnoj ploči Dječjeg vrtića „Naša radost“ Pregrada dana 14.2.2023. godine te je stupila na snagu 22.2.2023. godine.

RAVNATELJICA:

Natalija Vrhovski